"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade!
Nagu tavaliselt, toob saate teieni
Soome misjoniühendus One Way Mission.
Tere tulemast saatesse!
Täna õpetab Tapani Suonto Jumala Sõnast.
Ta räägib Sõna tähendusest ja sellest,
kuidas kõik Jumala riigis rajaneb Tema Sõnal.
Tapani jutlus lindistati eelmise suve jaanipäevapeol.
Piibel algab sõnadega:
"Alguses lõi Jumal taeva ja maa. Maa oli tühi ja paljas
ja pimedus oli sügavuse peal ja Jumala Vaim hõljus vete kohal.
Ja Jumal ütles: "Saagu valgus!" Ja valgus sai."
Need on imelised sõnad, mis räägivad kaugest sündmusest,
kui meie Isa hakkas tegutsema, et luua universumit.
Kõike pole meile räägitud, kuid olulisemad asjad on öeldud
ja üks neist on see, et Jumal ütles.
Tulgu valgus! Ja valgus tuli.
Jumal lõi kogu maailma oma sõnaga.
Kõik konkreetne siin maailmas on Jumala Sõna tulemus.
Jumal ütles ja lõi oma Sõnaga kogu meie looduse.
Tema sõnades on tänagi võimas vägi.
Kui ta lõi oma sõnaga meie konkreetse maailma,
kaalub tema sõna veel rohkem vaimses reaalsuses, kus elame.
See on loodud Tema Sõnaga ja Sõna on vundament,
millel elame oma vaimset elu ja teeme vaimset tööd.
Meie Jumal on Sõna Jumal.
Kui Ta lõi inimese, siis on sõnadel ka meie jaoks
suur tähendus.
Piibel ütleb: sõnadest mõistetakse sind õigeks
ja sõnadest mõistetakse sind hukka.
Kui astume kord igavese Jumala ette, kogu inimkond viimasele Kohtupäevale,
siis seal kaalub palju meie sõna - mida oleme öelnud ja ütlemata jätnud.
Sõnadest kuulutatakse sind õigeks, ütleb Piibel.
Kristlus on paljuski Sõna usk.
Sõna, mida me kuuleme ja millest me elame
või mida räägime, kuulutame, on suur tähendus
samamoodi nagu Jumal lõi Sõnaga maailma,
loome meiegi oma sõnadega endi ümber elu või surma.
See pöörab inimeste palge Jumala poole,
sütitab inimeste südameis usku ja lootust Temasse
või pöörab vastupidiselt inimeste südamed eemale Jumalast
kõige tühise peale, kibestab inimeste südamed.
Meie sõnadel on suur tähtsus.
Piibel ei ütle ilmaasjata, et sõnadest mõistetakse sind õigeks
ja sõnadest mõistetakse sind hukka.
Johannese 1. peatükis öeldakse:
"Alguses oli Sõna ja Sõna oli Jumala juures
ja Sõna oli Jumal.
Seesama oli alguses Jumala juures. Kõik on tekkinud tema läbi
ja ilma temata ei ole tekkinud midagi."
Nii algab Johannese evangeelium - alguses oli Sõna
ja Sõna oli Jumala juures ja Sõna oli Jumal.
Mis see Sõna oli - Jeesus Kristus, Elu Sõna.
Kõik on tekkinud tema läbi. Temas oli elu, ütleb Piibel.
Jeesus Kristus on kõige keskpunkt.
Kui eemaldad kristlusest Jeesuse, ei jää midagi alles.
Jeesus on sama mis kristlus. Kõik kulmineerub Temas.
Piibel ütleb, et Sõna sai lihaks ja elas meie keskel.
Kuna Sõna tuli meie keskele, saime osa tõelisest elust,
mis on Temal Elu Sõnana.
Sõna Jumal tuli meie sekka, otsima meid kadunuid,
kellel polnud Elu Sõna ega tulevikku ilma Temata.
Samal ajal, kui Sõna Jumal tuli Krsistuses ja sai lihaks
ning elas meie keskel, otsis inimene meelehetilikult
erinevatel meetoditel Jumalat ja kukkus selles haledalt läbi.
Lao Zi kuulutas samal ajal, et Jumala viimane sõna on vaikus.
See oli tema suur avastus - mitte miski.
Paljud mõtlevad tänagi nii - ei mingit vastust,
ei tõelist elu, ei kedagi.
Inimene püüdis leida Jumalat, midagi kõrgemat, elu sõnu,
mis viis filosoofiani, mille kohta Stanley Jones on öelnud:
"Filosoofia on sama, mis püüda musta kassi
pimedas toas, kus teda pole."
Ma ei taha alahinnata filosoofiat.
Kui oled filosoof, Jumal õnnistagu sind.
Maailmas on kindlasti filosoofiatki vaja.
Elu sõnad erinevad aga oluliselt filosoofia sõnadest.
Küsimus on sõnades, milles on tänapäevalgi elu.
Teine inimeste katsetus oli moralism.
Juutide suurim ponnistus toimus vahetult enne Kristuse tulekut
ja selle tulemusel ütles variser: "Tänan sind Jumal,
et ma ei ole selline nagu teised."
Seegi ei viinud kuhugi. See kukkus täielikult läbi.
Jeesus ütles nende kohta:
"Kui teie õigus ei ole märksa suurem kui kirjatundjate ja variseride oma,
siis te ei saa taevariiki!"
Kõik inimeste ponnistused kukkusid läbi
ja viisid aina suuremasse pimedusse.
Kui inimene kukkus Jumalat otsides täielikult läbi,
tuli Jumal inimest otsima.
Jeesus tuli maa peale ja Sõna sai Piibli järgi lihaks
ning elas meie keskel.
Armastuse sõna sai inimeseks.
Jumala tahe sai inimeseks meie seas, juhtima meid tõelisse ellu
ja näitama meile teed, mida inimene oma ponnistustega
ei suutnud leida.
Piibel ütleb, et nägime tema kirkust nagu Isast Ainusündinu kirkust,
täis armu ja tõtt.
Räägime endiselt Sõnast, Sõna Jumalast,
mitte filosoofiast, vaid elavast Sõnast, milles on elu.
Kui leidsime elu sõna, hakkas see ka meie eludes
lihaks muutuma.
Kui arm ja tõde - Sõna - saab meile elavaks,
muutub see elavaks ka meis ja Jumala Sõna saab meis lihaks.
Kuulsime sellest tänagi, kui Yrjö rääkis Taist.
Meie tahtmine inimesi aidata ja valmisolek maailma otsa minna
tuleneb sellest, et Jumala Sõna on meis lihaks saanud.
Sellest algab kõik elu, millel on mingi väärtus.
Meie Reedekodu oli kunagi väike mahajäetud suvila kivi otsas,
kui Püha Vaim hakkas rääkima meile halastustööst.
Armu ja halastuse sõna muutus seal konkreetseks eluks.
Jeesus ütles: "Mul oli nälg ja te toitsite mind;
ma olin kodutu ja te võtsite mu vastu."
Miks on täna olemas Reedekodu, kus on hoolitsetud
paari tuhande mehe eest, kellest paljud on tulnud usule
ja sadade elud on muutunud, kui nad on kuulnud sõnumit
Jeesusest Kristusest.
Mis on selle kõige põhjuseks? Sõna.
Sõna tõttu tekkis Reedekodu.
Sõna mõjul sündis Jumala riigis kõik.
Kord meie alguskuudel tuli siia üks mees,
kes vaatas, kuidas siin tehti süüa ja kaeti laudu meestele,
kes leiti prügikastide juurest.
Üks tänaseks juba lahkunud mees nimega Arto tuli seal usule.
Tal tekkis vähk ja ta oli surres Siioni koguduse liige.
Arto vaatas naisi, kes neile süüa valmistasid
ja ütles endamisi, et enam ei ütle ma midagi.
See, mida ta enda ümber nägi, muutis ta sõnatuks.
Ta ei näinud inimesi, kes talle palga ja kohuse tõttu süüa tegid,
isegi mitte oma naist, vaid võõraid inimesi,
kes ohverdasid oma nädalavahetuse, et sööta nendesuguseid röövleid.
Kui armu ja halastuse sõna sai lihaks
ja nood inimesed tulid nende eest hoolitsema,
armastama neid, kellest keegi ei hoolinud,
muutis see Arto sõnatuks.
Ta leidis Kristuse, uue elu ja tee igavesse ellu
ning pääses Taevariiki.
Siin on töötanud ka mitmed "röövlid".
Nii täna kui varasemail aastail on selle koha eest hoolitsenud
mitmed endised "röövlid".
Kuidas on võimalik, et nende röövlite maailm muutus -
nad ei varasta enam inimestelt, ei peksa ega peta kedagi jne,
vaid nad on head pühapäevakooli poisid,
kes hoolitsevad teiste röövlite eest.
Mis seda põhjustas? Sõna.
Jumala Sõna mõjutas nende elusid, ei miski muu.
Meil pole väge midagi ega kedagi muuta.
Meil pole jõudu midagi Jumalariigis luua.
Jumala elav igavene Sõna muudab inimesi ja nende saatust
ning seda maailma.
Me vist ei mõista, milline jõud on Sõnas.
Kõik sünnib Sõna mõjul.
Kui mõtleme 1983. aastal alanud "Reede Kristusele" kampaaniale,
mille järel pidime peagi looma siinse Reedekodu,
kus asub täna ka meie Konverentsikeskus,
kust see alguse sai? Miks algas Reede Kristusele töö?
Jeesus ütles:
"Minge kõike maailma, kuulutage evangeeliumi kogu loodule."
Enne kampaania algust läks teele Sõna.
Sõna läks ühest südamest teise, suust suhu,
seda kuulutati kirikutes ja erinevatel üritustel.
Mis oli kõige põhjuseks? Lihtsalt Jumala antud Sõna.
Saabus päev, kui ootasime tulemusi, et näha Sõna mõju.
Helsingi vana kiriku pinkide äärde kogunes oma kodulinna eest palvetama
paarsada inimest ja nii algas tänagi jätkuv töö.
See sündis Sõna mõjul.
Mäletan, et ühel koosolekul Helsingi kesklinnas,
seisis meie lähedal tänava ääres vana tudengimaja juures üks mees,
kes jälgis üritust umbes tund aega.
Mõtlesin, et peaks temaga rääkima, kuna ta näis nii huvitatud,
kuid siis oli ta äkki kadunud.
Mõtlesin: kahju, et olime nii aeglased.
Ehk ta vajas kõnetamist.
Oli ilmne, et Jumal puudutas seda keskealist meest.
Kui pärast koosoleku lõppu asju kokku korjasime,
ilmus ta välja, käes suur lillekimp.
Ta jagas kõigile lauljatele lille, ütlemata sõnagi.
Ta andis kõigile lilled ja lahkus.
See oli väga liigutav zhest.
Too mees jälgis üritust ja nägi midagi salajast.
Ta mõistis, mis toimus.
Ta mõistis vaimus, et see on palju väärtuslikum,
kui mõni tänavalaulik linnas.
Teda puudutas elav Jumal ja pean selle põhjuseks
Jumala Sõna, mis täitis ülesande, milleks see oli läkitatud.
Armu ja pääste sõna tuli keset linna.
See ei lähtunud meist, vaid Jumalast,
kes saatis oma Sõna päästma.
Tänagi kiirgab see armu ja pääste Sõna ilmamaa otsani
ning puudutab samamoodi südameid ja loob uut elu.
Selles on võimas jõud, isegi kui me seda tihti ei märka.
Kui mõelda meie "Öö" operatsioonidele -
ka siis oli meil vaid Püha Vaimu antud sõna,
et peame midagi öösel tegema.
Me ei teadnud, mis sellest välja tuleb.
Piibel ütles, et peame kuulutama evangeeliumi sobival
või ebasobival ajal ja nii asusime tegutsema.
Esimese operatsiooni ajal läks tänavaile 200 usklikku
ja inimesi tuli sadade kaupa Misjonikogudusse,
kus selle esimese operatsiooni korraldasime.
Jumala Sõna avaldas mõju.
Kogu tookordne ja tänane protsess
toimub Sõna mõjul.
Selle sõna mõjul, mida loed Piiblist,
elava Jumala Sõna mõjul.
Kui Püha Vaim elustab Sõna, muudab see maailma,
meid ja reaalsust meie ümber.
Kui olime esimest korda Indias, andis Issand meile Piiblist sõna:
"Mõistke vaeslapsele õigust, lahendage lesknaiste kohtuasju!"
Meil polnud midagi peale sõna.
Olime sama viletsas olukorras nagu täna Tai töö suhtes.
Meil pole selleks raha.
Meil polnud siis pennigi, oli veel markade aeg,
India töö jaoks. Saime Soomes vaevu hakkama.
Mis meil oli? Meil oli Jumala antud sõna.
"Mõistke vaeslapsele õigust, lahendage lesknaiste kohtuasju!"
Võtsime selle sõna vastu ja hakkasime selle põhjal tegutsema.
Selle tulemusel on seal täna One Way küla
ja see on One Way suurim misjonitöö kogu maailmas.
Sõna taga oli Jumal.
Oleme nii puruvaesed, et meil on tihti vaid Jumala Sõna.
Sellesse me usume ja seda me kuulutame.
Ja milline vägi selles on!
See muudab maailma, meid ja meid ümbritsevat reaalsust
ning inimeste saatusi.
Mitut sada või mitut tuhandet inimest on see Indias puudutanud
ning muutnud nende saatuse ja elud.
Täna õhtulgi teeb Jumala Sõna seal tööd.
Nii on iga tööga jumalariigis.
Kui läksime Malawisse, saabus meile sealt vaid appihüüe.
Mac oli äsja sinna jõudnud ja nägi Kulambe orus
nälga surnud inimesi, keda keegi ei aidanud.
Saime selle kohta teate. Teadsime, mida Jeesus ütles:
peame toitma neid, kes on näljas
ja andma ihukatet neile, kel pole riideid;
hoolitsema kodutute eest.
Andsime, mis meil oli ja Jumal õnnistas ning andis juurde.
Tegutsesime vastavalt Sõnale ja täna on Malawis misjonijaam.
Oleme ilmselt palju kuulnud Sõnast, selle lugemisest ja tähendusest
ning mõistame Jeesuse järgijatena, et vajame Jumala Sõna
ning sõltume neist sõnadest.
Tundub, et paljud meist ei mõista meile antud Sõna tähendust ja väge
Pühas Jumala Sõnas.
Palju räägitakse sellest, kuidas peab Sõna lugema.
See on hea. On hea, kui iga päev Piiblit loed
ja seda peast tead.
Tahan täna öelda, et alles siis on selles õnnistus,
kui see Püha Sõna sobitatakse meie eludesse
ja see hakkab meis mõju avaldama.
Kui see meis eluks saab, on sellel alles suur tähendus.
Peame hakkama elama Sõnast ja Sõna järgi.
Mida rohkem nii elame, seda enam maailma muudame.
Sa ei suuda midagi muuta, aga kui su südames on koht
Jumala Sõnale ja see hakkab mõju avaldama,
võid muuta inimsaatusi ja osaleda maailma muutmises.
Jumala Sõnas on nii suur vägi, kui see jõuab su südamesse,
kui see on su huultel ja see on su elu;
kui elad sellest sõnast mitte üksnes filosoofilisel tasandil
nii et tead, millest see räägib, vaid nii, et see saab meis lihaks.
Piibel ütleb: "Sest nõnda on Jumal maailma armastanud,
et ta oma ainusündinud poja on andnud, et ükski,
kes temasse usub, ei hukkuks, vaid et tal oleks igavene elu."
Võime lugeda seda kirjakohta sada korda,
kuid kui me seda südamesse vastu ei võta,
ei ole meil sellest mingit kasu.
Peame tegutsema ja elama selle järgi,
mida Sõna õpetab ja mis on kirjutatud.
Siis hakkab Sõna meis imesid tegema.
Inimene võib kuulata aastakümneid Sõna,
piiblisalme, häid jutlusi ja elada koguduseelu,
kuid ilma Sõna südamesse võtmata ja Elu Sõnasse Jeesusesse
tõsiselt suhtumata, ei pääse me sellesse ellu
ja saladustesse, mida Jumala riik endas peidab.
Üks keskealine naine oli koguduses diakon.
Kord küsis üks usklik temalt: Kas tahad oma elu Kristusele anda?
Too diakoniss ehmus, miks temalt selliseid asju küsiti,
ta on ju töötanud kirikus ligi 30 aastat.
Ta solvus hingepõhjani.
Paari aasta pärast tuli ta patutunnetusele
ja andis oma elu Kristusele ning leidis uue elu Jeesuses.
Temast sai tuline Kristuse tunnistaja.
Ta oli aastakümneid Sõna kuulnud, aastakümneid teinud vaimset tööd
koguduse diakonissina, kuid polnud kunagi Sõna
südamesse vastu võtnud.
See oli jõudnud vaid tema meelde, olles suurepärane filosoofia,
kuid mitte tõeline elu.
On võimalik olla koguduse pastor, preester või kirikuõpetaja
ilma kunagi elavat Jeesust kohtamata
ning tõelisse ellu pääsemata.
Piibel ütleb, et peame alanduma Jumala võimsa käe alla.
"Südamega usutakse õiguseks, suuga aga tunnistatakse päästeks,"
ütleb Piibel.
Peame kogu südamest evangeeliumi sõna vastu võtma
ning tunnistama end Kristuse järgijaiks,
siis pääseme ellu, mida Jeesus pakub.
Tahan seda täna öelda,
kuna vaimsetel üritustel võib alati olla neid,
kes vaid kuulavad sõna, kuid pole leidnud tõelist elu.
Järgmisel esmaspäeval kuuleme Tapani Suonto õpetuse
"Jumala Sõna" teist osa.
Aitäh vaatamast! Kohtumiseni nädala pärast!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi